Piotr Nosek

Piotr NOSEK estas diplomiĝinto de Instituto de Orienta Filologio de la Jagelona Universitato en Krakovo. Li finstudis Turkologion en 1996 kaj Iranajn Studojn en 2000. Stipendinto de scienccentroj en Torino, Istanbulo, Ankaro, Teherano kaj Ŝanhajo. Interpretisto de orientaj lingvoj, licencita ekskursgvidanto (ĉefaj cellokoj estas Ĉinio kaj Sudorienta Azio), ĉiĉerono kaj vojaĝanto. Li estas membro de Universala Esperanto-Asocio kaj Krakova Societo ESPERANTO, ano de kontrola komitato de la KSE-asocio. Li laboris kiel ĉiĉerono en la historia Salminejo Wieliczka kaj estas iniciatinto de la projekto Mino de Lingvoj. Aŭtoro de multaj tekstoj pri vojaĝoj kaj lingvoj. Krom fremdaj lingvoj kaj vojaĝado, lia pasio estas vulkanologio. 

Kategorio:Polaj esperantistoj